VS000605
Datum: 1994-05-08T02:00:00.000+02:00
datum_sodbe_i_stopnje: 1998-12-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe kože in njihove posledice
fischer: lahki primeri
odskodnina: 1150000 SIT
opombe: II Ips 383/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Toženec jo je udaril s pestjo

## Poškodba

Udarnina in odrgnina nosu in udarnina v predelu prsnice.

## Telesne bolečine

150000 SIT Neprestane zmerne fizične bolečine skupno 8 dni, lahke fizične bolečine pa v skupnem trajanju 12 dni.

#### Ambulantno zdravljenje

Tožnica je bila 2x pregledana v ambulanti, 2x je bila na psihiatričnih pregledih.

#### Nevšečnosti med zdravljenjem

1x je bila izpostavljena kratkotrajnemu ionizirajočemu sevanju pri rentgenskem pregledu,

## Strah

250000 SIT Intenziven primarni strah je trpela 1 dan, strah za izid zdravljenja je bil srednje intenziven 24 dni, srednje intenziven strah za izid zdravljenja glavobolov in psihičnih težav pa je trajal do konca leta 1996, ko je bil opravljen pregled pri psihiatru in je bilo tožnici znano, kakšne težave jo čakajo v vsakdanjem življenju, kot posledica poškodb.

## Zmanjšanje življenjske aktivnosti

750000 SIT Toženčev napad na tožnico je pri tožnici povzročil spremembo njenega psihičnega stanja, zaradi katerega ima tožnica sedaj težave, ki se izražajo v utrudljivosti, motnji spomina, izgubljenosti, nezaščitenosti, pojavljajo se tenzijski glavoboli in izguba vonja. Zaradi teh psihičnih posledic je tožnica sedaj manj aktivna kot je bila pred škodnim dogodkom in mora vlagati večje napore v opravljanje službenega dela in dela v gospodinjstvu. Takšno stanje tožnice traja ves čas od škodnega dogodka dalje, bo pa trajalo tudi v bodoče, s tem, da bo intenziteta manjša, ker se je toženec izselil iz hiše.

---

ZOR člen 200, 203